Skokkafélagar í Berlín haustið 2013 , Ágúst , Jón Friðrik , Guðmundur , Jón Kristinn og Þórir . Hlaupahópurinn Skokki er stofnaður 13. febrúar 2009 af nokkrum áhugasömum hlaupurum á Húsavík og nágrenni . Markmið hópsins er að stunda saman heilsubætandi hreyfingu og útiveru . Hópurinn hittist reglulega , hleypur saman og gerir styrkar - og teygjuæfingar . Æfingarsvæði Skokka er að mestu á og við Húsavík , t.d. á íþróttavöllunum , suður eða norður frá Húsavík , upp á Húsavíkurfjall , upp að Botnsvatni , fjörurnar á Tjörnesi eða Bakkarnir suður frá Húsavík . Á sumrin hefur Skokkafólk farið í styttri hlaupaferðir í Þingeyjarsýslum . Á Facebook síðu Hlaupahópsins Skokka eru birtar upplýsingar um afrek hópsins og tilkynningar um hlaup eða ferðir . Fastir liðir í starfsemi Skokka eru : Laugardagshlaupin , kl. 10:00 ( lengra / rólegra ) frá Sundlaug Húsavíkur . Algeng vegalend 10 - 20 km . Hlaupaferðir um Þingeyjarsýslur yfirleitt farnar á laugardögum . Þriðjudagsprettæfingar , kl. 18:00 ( sprettir / hraðabreytingar / tempó ) á íþróttavellinum á Húsavík . Haustið 2014 eru tvær aukaæfingar á mánudögum og fimmtudögum kl. 18:00 í tækjasal Íþróttahallarinnar á Húsavík , styrktaræfingar og teygjur . Hver hitar upp fyrir sig . Halda tvö almenningshlaupHlaupahópurinn Skokki heldur tvö almenningshlaup á hverju ári . Á Mærudögum á Húsavík ( haldnir helgina fyrir Verslunarmannahelgina ) er haldið Botnsvatnshlaup Landsbankans . Hlaupið hefst upp við Botnsvatn og lýkur í Skrúðgarðinum á Húsavík . Val er um 7,6 km. ( hringur um Botnsvatn og síðan niður í Skrúðgarð ) og 2,6 km. ( beint niður í Skrúðgarð ) . Gamlárshlaup Skokka er haldið á Gamlársdag . Í boði eru 3 km. , 5 km. og 10 km. hringir um Húsavík . Hlaupin eru venjulega kynnt á www.hlaup.is og heimasíðu Skokka á Facebook . Skokki stendur fyrir Botnsvatnshlaupinu sem margir þekkja . " Skokkarar " við minnismerki um Einar Benediktsson skáld . Auk þess eru Skokkafélagar duglegir að taka þátt í almenningshlaupum . Haustið 2013 tóku nokkrir Skokkafélagar þátt í Berlínarmaraþoninu og vorið 2015 stefnir hópur í Parísarmaraþonið . Þingeyingar velkomnirHlaupahópnum Skokka yrði sómi sýndur ef hlaupagestir í Þingeyjarsýslum langar í hreyfingu í góðum félagsskap . Best er að nálgast upplýsingar um æfingar á fésbókarsíðu Hlaupahópsins Skokka eða setja sig í samband við tengiliði .